شەفەق نیوز/ جوتيار عادل قسەکەر حکومەت
هەرێم کوردستان، ئمڕوو پەنجشەممە، دووپات لەبان ئەوە کرد ک لایەنەیل سیاسی کوردستانی
کار ئەرا چارەکردن ناکۆکیەیل و باوەتەیل گیرهاتگ ناوبەین هەولێر و بەغدا لەڕی گفتوگۆ
وەرد حکومەت فیدراڵی نوو، و زوور لەبان جیوەجیکردن مادەی ١٤٠ لە دەستوور کرد و داناین
یاسای نەفت و گاز وەشیوەی هەماهەنگی.
عادل لە کۆنگرەیگ رووژنامەوانی وت: پلان حکومەت
هەرێم کوردستان ئەوەسە ک ئەو باوەتەیلە ک ئەرا چەن ساڵیگ چارە نەکریانە بوونە ناووک
گفتوگۆ، وتیش: هەمیشە دەسمان ئەرا گفتوگۆ و دانوسەنین وەرد حکومەت فیدراڵی درویژ کردیمنە.
دووپات کرد ک لەو باوەتەیلە ک ئەرا ئیمە گرنگە
خاک هەرێم کوردستان و مادەی ١٤٠ لە دەستوور عراقە، وتیش: بایەتە ئی مادە جیوەجی بکریەێد،
وبایەتە دوو دەسەی حکومەتی و پەرلەمانی ئی مادە گورجەو بوود.
عادل لە باوەت ئاسایش لە ناوچەیل ١٤٠ وت: فرە
لە دانشتگەیل ئەو ناوچەیلە هانە رەوش ئاسایش نائارم و وەردەوامی تەعریبکردن و هەڕەشە،
و بایەتە کۆتایی وەیە باێد.
قسەکەر حکومەت هەرێم کوردستان وتیش: یانە باوەتەیل
سەرکیین ک حکومەت هەرێم کوردستان داوا لە لایەنەیل سیاسی کوردستانی کەێد بوونە ناووک
گفتوگۆی وەرد حکومەت هاتگ عراق.
